Rikunarita-ORG/Wikinium huggingface dataset:
# המשבר הפוליטי בתוניסיה (2021–2022)

המשבר הפוליטי בתוניסיה|  |
|
תאריכי המאבק |
25 ביולי 2021 – 25 ביולי 2022 (שנה) |
|
מקום |
תוניסיה |
|
עילה | * מגפת הקורונה בתוניסיה
* הנשיא קייס סייד מבטל את הממשלה ומקפיא את הפרלמנט
 |
|
מטרה | * התפטרותו של קייס סעיד
* חיזוק הדמוקרטיה במדינה
 |
|
שיטת המאבק | * הפגנות
* צעדות מחאה
* אקטיביזם מקוון
* מתרסים
* מרי אזרחי
 |
|
הצדדים במאבק |
|

|  |  |
| --- | --- |
| תוניסיה נשיא תוניסיה
* כוחות תוניסיה
* המשמר הלאומי של תוניסיה

נתמכים על ידי:
ערב הסעודית ערב הסעודית
מצרים מצרים
איחוד האמירויות הערביות איחוד האמירויות הערביות
יוון יוון | תוניסיה אספת נציגי העם
* תנועת א-נהדה
* קואליציית הכבוד
* התאחדות העבודה הכללית של תוניסיה

נתמכים על ידי:
טורקיה טורקיה
קטר (מדינה) קטר |

 |
|
דמויות בולטות |
|

|  |  |
| --- | --- |
| \* קייס סעיד
* עות'מאן ג'רנדי
* נדיה אקצ'ה
 | \* ראשיד אל-גנושי
* הישאם משישי
* עלי לאריז
* בירי נרדן
* סייפדין מכלוף
* נורדין טוובי
 |

 |

**המשבר הפוליטי בתוניסיה** היה משבר חוקתי ופוליטי מתמשך בתוניסיה בין נשיא תוניסיה, קייס סעיד לאספת נציגי העם, בראשות תנועת א-נהדה, שבסופו הורה הנשיא על פיזור אספת נציגי העם והממשלה התוניסאית. צעדים אלה נחשבים בידי גורמים שונים להפיכה עצמית.

## אירועים

המשבר החל ב-25 ביולי 2021, לאחר שנשיא תוניסיה קייס סעיד פיטר את ראש הממשלה הישאם משישי והשהה את פעילות האספה של נציגי העם על ידי קריאת סמכויות חירום מסעיף 80 לחוקה התוניסאית. החלטות הנשיא התקבלו בתגובה רעה, ונפתחה שורה של הפגנות כנגד תנועת א-נהדה, מצוקה כלכלית וזינוק במקרי הקורונה בתוניסיה.

יושב ראש הפרלמנט התוניסאי ומנהיג תנועת א-נהדה ראשיד אל-גנושי אמר כי פעולותיו של הנשיא הן פגיעה ביסודות הדמוקרטיה וקרא לתומכיו לצאת לרחובות במחאה.

הפגנות התקיימו בתוניסיה הן בעד והן נגד פעולותיו של הנשיא, ואילו הכוחות המזוינים הטוניסאים הביעו את תמיכתם במעשי הנשיא.

ב-26 ביולי פיטר סעיד גם את שר הביטחון איברהים ברטאג'י ואת שר המשפטים בפועל חסנה בן סלימאן. הישאם משישי, ראש ממשלת תוניסיה לשעבר, טען כי יעביר את הכוח למי שיבחר הנשיא, בצעד שיכול להקל על המשבר. הוא אמר שהוא ישרת את תוניסיה "מכל מקום". סייד גם הודיע על עוצר של חודש אחד מ-26 ביולי עד 27 באוגוסט 2021.

ב-30 ביולי יאסין איארי, חבר פרלמנט ומבקר מוכר של הנשיא סעיד, נעצר בביתו על ידי כוחות הביטחון שעל פי הדיווחים לבשו בגדים רגילים. השעיית הפרלמנט על ידי הנשיא סעיד ביטלה את חסיתונם של המחוקקים. בהתאם לכך, גורם שיפוטי צבאי אמר כי איארי נכלא בשל עונש קודם בשנת 2018 שספג בגין ביקורת על הצבא. מאוחר יותר באותו יום נעצר מאהר זיד, חבר פרלמנט נוסף, לאחר שנידון בשנת 2018 לשנתיים מאסר בגין העלבת הנשיא אל-באג'י א-סבסי.

ב-23 באוגוסט האריך סעיד את השעיית הפרלמנט, אף על פי שהחוקה קובעת שהפרלמנט יכול להיות מושעה לחודש בלבד, מה שעורר חששות בקרב חלק מהאנשים לגבי עתיד הדמוקרטיה במדינה.

ב-22 בספטמבר הוציא הנשיא סעיד צו המעניק לו סמכויות נשיאותיות מלאות עם פוטנציאל שינוי חוקת תוניסיה, הפיכתה לרפובליקה נשיאותית ואולי אף פיזור הפרלמנט. מוקדם יותר באותו היום, שניים מחברי הפרלמנט, פייסאל טביני וסייפדין מכלוף נעצרו ונכלאו.

ב-29 בספטמבר מינה הנשיא סעיד את נג'לא בודן רמדאן לראשת ממשלה. היא ראשת הממשלה הראשונה בתוניסיה ובעולם הערבי.

## ראו גם

* ההפגנות בתוניסיה (2021)
* קייס סעיד

## קישורים חיצוניים

 מדיה וקבצים בנושא **המשבר הפוליטי בתוניסיה** בוויקישיתוף
## הערות שוליים
# הערכת מודיעין

**הערכת מודיעין** היא שלב מרכזי בפעילותם של גופי מודיעין, שבו על ראשי המערכת להשתמש בכל המידע המונח לפניהם (כפי שנאסף על ידי גופי האיסוף ונותח על ידי גופי המחקר) כדי להעריך מה כוונותיו של היריב ומה צפוי בהתנהגותו.

הערכת המודיעין הניתנת לממשלה עוסקת בשאלות אסטרטגיות, כגון האם צפויה מלחמה, האם עלול לחול שינוי אסטרטגי (כגון החלפת המשטר) בקרב היריב וכדומה. הערכה זו ניתנת במועדים קבועים (הערכת מודיעין שנתית, למשל) או בהתאם לצורך, בעקבות התפתחות שמצריכה הערכה.

הערכת מודיעין טקטית עוסקת בשאלות הקשורות לניהולו של מבצע מסוים, כגון התנהגות היריב במהלך המבצע או בשאלות שקשורות לאחר המבצע כגון הערכת נזקי לחימה.

על המעריך לפרש את כל העובדות המודיעיניות הידועות הרלוונטיות לנושא אודותיו תינתן ההערכה החל בסדר הכוחות, האימונים שעברו, הפרופיל הפסיכולוגי של גורמי המערכת היריבה – כל זאת על מנת להעריך את יכולותיו וכוונותיו של היריב. לא תמיד מתקבלות הערכות נכונות, ולפעמים מתקבלות אף הערכות שגויות לגמרי שתוצאותיהן הרסניות, ואשר נובעות מטעות בהערכת הנתונים השונים ויחסי הכוחות השונים ביניהם (זאת בשל כשל איסופי או טעות מחקרית). הדוגמאות המפורסמות ביותר בישראל לטעות בהערכת מודיעין הן הכישלון של אמ"ן לחזות את פרוץ מלחמת יום הכיפורים ולהתכונן אליה בזמן והכישלון לחזות את טבח שבעה באוקטובר.

## ראו גם

* סבירות
* המרכז למחקר מדיני
* מודיעין צבאי
* מודיעין משטרתי
* קהילת המודיעין הישראלית
* המרכז למורשת המודיעין

## לקריאה נוספת

* יצחק בן-ישראל, ‏**הפילוסופיה של המודיעין**, סדרת אוניברסיטה משודרת, בהוצאת משרד הביטחון – ההוצאה לאור, 1999

## קישורים חיצוניים

 מדיה וקבצים בנושא **הערכת מודיעין** בוויקישיתוף
* אפרים קם, קשה מאוד להעריך, באתר הארץ, 11 בפברואר 2011
* יואל בן-פורת, ‏הבעייתיות של הערכת המודיעין, **מערכות** 296, דצמבר 1984
* מלאכת הרכבת הפאזל וההערכה המודיעינית (אורכב 09.09.2014 בארכיון Wayback Machine) – ערך בתוך אתר המקהל
* סולם הסבירות בהערכות המודיעין, לפי מודיעין ההגנה הבריטי
* מרכז המידע למודיעין וטרור ע"ש אלוף מאיר עמית
* הערכת מודיעין, באתר אנציקלופדיה בריטניקה (באנגלית)

 ערך זה הוא קצרמר בנושא צבא. אתם מוזמנים לתרום לוויקיפדיה ו**להרחיב אותו**.
# הקהילה הבין-לאומית

**הקהילה הבין-לאומית** הוא מונח המשמש לעיתים קרובות בעיתונות ובדיפלומטיה בהתייחס למגעים המתנהלים בין מדינות העולם בפורומים דיפלומטיים שונים, ולהחלטות המתקבלות בפורומים האלה. למונח אין הגדרה משפטית או אקדמית ברורה, ומשמעותו עשויה להשתנות על-פי ההקשר שבו משתמשים בו. יש המשתמשים במונח במשמעות של כלל מדינות העולם. משמעויות אחרות שעשויות להיות למונח הן כלל המעצמות או הארגונים הבין-לאומיים הגדולים.

במילון האנגלי של קיימברידג' המונח מוגדר כך: **מדינות העולם המגבשות דעה או פועלות יחד כקבוצה.** לדוגמה, "חטיפת בני ערובה אינה מקובלת והקהילה הבין-לאומית חייבת להתנגד לכך בתוקף."

הביטוי "הקהילה הבין-לאומית" משקף תפיסה שעל-פיה לכל מדינה בעולם יש חובות וזכויות הבאות לידי ביטוי ביחסיה עם מדינות אחרות, וכי ארגונים בין-לאומיים הם מעין רשויות להסדרת היחסים בין המדינות. למעשה, נובע מהתפיסה הזאת כי מדינות העולם מתייחסות זו לזו באופן דומה לאזרחים בתוך מדינה מסוימת, וכי הארגונים הבין-לאומיים הם המקבילה לרשויות השלטון במדינה. השקפה זו נעשתה נפוצה לאחר מלחמת העולם הראשונה, והתבטאה בהקמת חבר הלאומים, ובהתערערות שיטת הבריתות הצבאיות שהייתה נפוצה באירופה לפני המלחמה (ותרמה במידה רבה לפריצתה). ניצנים ראשונים להשקפה הזאת הופיעו עוד קודם לכן עם הקמת הצלב האדום ב-1864.

בשנת 1999 כתב המזכיר הכללי של האומות המאוחדות, קופי אנאן, מסה בשם "משמעות הקהילה הבין-לאומית" בה פרש את השקפתו בנושא זה. בין השאר כתב: ”מה מחבר את כולנו לקהילה בין-לאומית? במובן הרחב ביותר זהו חזון משותף של עולם טוב יותר עבור כל האנושות, כפי שנקבע, למשל, במגילת האומות המאוחדות. יש תחושה רווחת של פגיעוּת לנוכח ההתחממות הגלובלית, והאיום הנשקף מהתפשטותו של נשק להשמדה המונית. ישנם כללי מסגרת למשפט בין-לאומי פומבי, יש את אמנות ז'נבה והסכמים אחרים בנושאי זכויות האדם. באותה מידה קיימת תחושה שיש הזדמנויות המשותפות לכולנו, ולכן אנו בונים שווקים משותפים ומוסדות בין-לאומיים כמו האו"ם. ביחד אנחנו חזקים יותר.”

## קישורים חיצוניים

 מדיה וקבצים בנושא **הקהילה הבין-לאומית** בוויקישיתוף
## הערות שוליים
# הארמייה המשולבת ה-49

הארמייה המשולבת ה-49
общевойсковая армия ‏я‏-49|  |
|
פרטים |
|
מדינה | ברית המועצות ברית המועצות (1941-45) רוסיה רוסיה (1992-כיום) |
|
שיוך | הצבא האדום הצבא האדום (1941-45)  כוחות היבשה הרוסיים (1992-כיום) |
|
סוג |
ארמייה |
|
אירועים ותאריכים |
|
תקופת הפעילות |
1941–הווה (כ־85 שנים)  |
|
מקים היחידה |
סטברופול (מיקום מטה |
|
מלחמות |
מלחמת העולם השנייה מלחמת אוקראינה-רוסיה |
|
פיקוד |
|
יחידת אם |
המחוז הצבאי הדרומי |
|
מפקד נוכחי |
מיכאל קוסובוקוב  |
|
מפקדים |
מפקדים |
|   |

**הארמייה ה-49** (ברוסית: **общевойсковая армия ‏я‏-49**) היא ארמייה משולבת של כוחות היבשה הרוסיים. הארמייה הוקמה בתקופת ברית המועצות, פורקה והוקמה מחדש כחלק של כוחות הפדרציה הרוסית.

## תקופת ברית המועצות

היחידה הוקמה באוגוסט 1941 . ב-17 באוגוסט היא הוצבה מאחורי קווי ההגנה של החזית המערבית ככוח העתודה שלו. במהלך אוקטובר 1941 היא השתתפה בקרבות בלימה נגד ורמאכט מערבית למוסקבה. במהלך שנת 1942 היא לחמה במרחב רז'ב והשתתפה בקרב רז'ב השני.

בתחילת 1944 היא התקדמה מערבה עד לגבול של בלארוס הסובייטית, נכללה בכוחות של החזית הבלארוסית השנייה והשתתפה במבצע בגרטיון. בהמשך היא נכנסה לשטח פולין והשתתפה במבצע פרוסיה המזרחית. במרץ 1945 תוך שיתוף פעולה עם הארמייה ה-65, הארמייה ה-70 וארמיית ההלם השנייה היא נכנסה לדנציג. בהמשך היא הועברה לטובת תגבור של יחידות הצבא האדום שהשתתפו בקרב ברלין. את השתתפותה בלחימה הארמייה ה-49 סיימה בגדות נהר אלבה כאשר היא התחברה לארמייה ה-2 הבריטית.

באוגוסט 1945 יחידות הארמייה-49 הועברו לברית המועצות והארמייה פורקה.

## תקופת רוסיה

לאחר התפרקות ברית המועצות ארמייה הוקמה מחדש ב-1992, מטה שלה היה בקרסנודר אך פורקה שוב ב-1994.

בשנת 2010 הוקמה מחדש בשלישית. המטה שלה ממוקם בעיר סטברופול. הארמייה משתתפת בפלישה הרוסית לאוקראינה.

בהתאם להודעה של אוקראינה ב-25 במרץ 2022 מפקד הארמייה פאבל ריאזנצב נהרג.

## מפקדים

### ברית המועצות

* איוואן זכרקין (אוגוסט 1941 - יוני 1943)
* איוואן גרישין (יוני 1943 - יוני 1945)

### הפדרציה הרוסית

* סרגיי קוראלנקו (2011–2012)
* ויקטור אסטפוב (2012–2013)
* סרגיי סבריוקוב (2014–2019)
* מיכאיל זוסקו (2019–2020)
* יאקבו רזנצב (2020–2023)
* מיכאיל קוסובוקוב (2023-)

## יחידות עיקריות

* חטיבת רגלים ממוכנת מס' 205
* חטיבת רגלים ממוכנת מס' 34
* חטיבת תותחנים מס' 227
* חטיבת טילים מס' 1
* חטיבת טילים נגד מטוסים מ' 90
* חטיבת קשר מס' 66
* בסיס 7 - ממקום בשטח אבחזיה

## קישורים חיצוניים

 מדיה וקבצים בנושא **הארמייה המשולבת ה-49** בוויקישיתוף
* הארמייה ה-49 במלחמת העולם השנייה באתר samsv (ברוסית)
* היסטוריה בתקופת רוזיה (ברוסית)
* תיאור היחידות (ברוסית)

## הערות שוליים
# רשת חשמל

תרשים כללי של משק חשמל. הרשת מורכבת מהקווים והשנאים
מסוק של חברת החשמל מנקה קווי מתח של רשת החשמל כתחזוקה מונעת
**רשת חשמל** היא מערכת אשר מוליכה אנרגיה חשמלית (להלן: חשמל) ממקורות המתח אל הצרכנים. המונח מתאר גם כל מקטע חלקי של המערכת.

רשת חשמל ארצית מורכבת מקווי הולכה במתחים שונים – **מערכת הולכה** המוליכה את החשמל למרחקים גדולים, **מערכת חלוקה** המחוברת לצרכנים, מערכת השנאה המשנה את המתחים.

עקרון הפעולה של רשת חשמל ארצית הוא העלאת המתח של החשמל המיוצר בתחנות הכוח, הולכתו למרחקים ארוכים, הורדתו למתחי ביניים בתחנות משנה, הולכתו למרחקים קצרים וחלוקתו תוך הורדתו למתחים המתאימים לצרכן הסופי.

רשת חשמל מקומית מוליכה את החשמל מהחיבור הראשי או מגנרטור מקומי אל הצרכנים.

## ראו גם

* משק חשמל
* תקשורת נתונים מעל רשת החשמל

## קישורים חיצוניים

 מדיה וקבצים בנושא **רשת חשמל** בוויקישיתוף
* עידן בנימין, כדי להגן על רשת החשמל בחירום צריך לחשוב קטן וחכם, באתר TheMarker‏, 7 במרץ 2024

 ערך זה הוא קצרמר בנושא טכנולוגיה. אתם מוזמנים לתרום לוויקיפדיה ו**להרחיב אותו**.
# הפרלמנט של האיטי

הפרלמנט של האיטי
Parlement Haïtien|
מדינה | האיטי האיטי |
|
סוג |
בית מחוקקים דו-ביתי |
|
בתים |
הסנאט של האיטי לשכת הצירים של האיטי |
|
הרכב |
|
מספר מושבים | **149** 30 סנאטורים 119 צירים |
|
 |
|
בחירות |
|
בחירות קודמות |
20 בנובמבר 2016 |
|
בחירות הבאות |
2022 |
|
מנהיגים |
|
נשיא הסנאט |
ז'וזף למברט |
|
נשיא לשכת הצירים |
אין |
|
משכן |
| האיטי פורט-או-פרנס, האיטי |
|
אתר אינטרנט |
|
אתר רשמי |
|   |

**הפרלמנט של האיטי** (בצרפתית: **Parlement Haïtien**) הוא הרשות המחוקקת של האיטי, המורכב מהסנאט (בית עליון) ומלשכת הצירים (בית תחתון). בניין הפרלמנט ממוקם בפורט-או-פרנס.

## היסטוריה

הרשות המחוקקת הראשונה של האיטי נקראה מועצת המדינה. היא הורכבה לרוב מגנרלים שמינה ראש המדינה. מועצת המדינה הראשונה הוקמה על ידי ז'אן-ז'אק דסאלין. לאחר שנרצח בשנת 1806 שליט ממלכת הצפון של האיטי, אנרי כריסטוף, שינה את שמה של מועצת המדינה לאספה המכוננת.

בשנת 1816 הקים אלכסנדר פטיון, שליט האיטי, בית מחוקקים דו-ביתי.

בשנת 1964 הפרלמנט הפך לבית מחוקקים חד-ביתי, ובשנת 1988 הוא חזר להיות דו-ביתי.

## בתים

### הסנאט

 ערך מורחב – **הסנאט של האיטי**

בסנאט של האיטי יש 30 מושבים, שלושה לכל מחוז.

שני שלישים מהסנאטורים נבחרים לשש שנים, ושליש לשנתיים.

לפני הקמת מחוז ניפס בשנת 2003 היו עשרים ושבעה מושבים בסנאט.

### לשכת הצירים

לשכת הצירים מונה 119 חברים הנבחרים בהצבעה עממית לתקופות של ארבע שנים.

בבחירות בשנת 2000 73 מושבים מתוך 83 שהיו אז בלשת הצירים היו שייכים למפלגתו של ז'אן-ברטראן אריסטיד.

## האספה הלאומית

האספה הלאומית היא ישיבה בה משתתפים כל חברי הפרלמנט. האספה הלאומית מתכנסת למטרות ספציפיות הקבועות בחוקה, ביניהן: הכרזת מלחמה, אישור או דחיית הסכמים ואמנות בינלאומיים ותיקון החוקה.

בראש האספה הלאומית עומד נשיא הסנאט. נשיא לשכת הצירים משמש כסגן נשיא האספה הלאומית ומזכירות הסנאט ולשכת הצירים משמשות גם כמזכירות האספה הלאומית.

בניין האספה הלאומית נבנה בשנת 1949 בפורט-או-פרנס, ונהרס על ידי רעידת האדמה ב-12 בינואר 2010.

## בניין הפרלמנט

בניין הפרלמנט הוקם בשנת 1967 ונהרס ברעידת האדמה העזה שהתרחשה ב-2010.

ב-22 בנובמבר 2011 הוקם מבנה זמני לפרלמנט.

ב-27 בדצמבר 2012 הונחה האבן הראשונה של בניין הפרלמנט החדש. גודלו של הבניין החדש הוא 3,600 מטרים רבועים.

## ראו גם

* הסנאט של האיטי
* פוליטיקה של האיטי
* בתי מחוקקים לפי מדינה

## קישורים חיצוניים

* אתר האינטרנט הרשמי של הפרלמנט של האיטי (בצרפתית)

## הערות שוליים
# קמרון הבריטית

קמרון הבריטית
British Cameroon|

|  |  |
| --- | --- |
| דגל | סמל |

 |
|  |
|
ממשל |
|
משטר |
מנדט חבר הלאומים |
|
שפה נפוצה |
אנגלית  |
|
עיר בירה |
בואאה |
|
גאוגרפיה |
|
יבשת |
אפריקה |
|
היסטוריה |
| הקמה |
כיבוש קמרון |
|
תאריך |
1916 |
| פירוק |
עצמאות |
|
תאריך |
1961 |
|
ישות קודמת |  קמרון הגרמנית |
|
ישות יורשת | ניגריה ניגריה קמרון קמרון |
|   |

**קמרון הבריטית** הייתה מנדט בריטי, טריטוריה בריטית במערב אפריקה, שכללה את צפון קמרון ואת דרום קמרון. כיום צפון קמרון מהווה חלקים ממדינות בורנו, אדאמאווה וטאראבה בניגריה, והמדינה העצמאית בדרום קמרון קיבלה את השם אמבזוניה, ומהווה חלק מקמרון.

## היסטוריה

קמרון בין 1901–1972   קמרון הגרמנית   קמרון הבריטית   קמרון הצרפתית   רפובליקת קמרון
האזור של קמרון של ימינו נתבע על ידי גרמניה כפרוטקטורט במהלך "המרוץ לאפריקה" בסוף המאה ה-19. הקיסרות הגרמנית כינתה את השטח קמרון הגרמנית.

### המנדט של חבר הלאומים

במהלך מלחמת העולם הראשונה נכבש האזור על ידי חיילים בריטים, צרפתים ובלגיים, ומנדט חבר הלאומים ניתן מאוחר יותר לבריטניה הגדולה וצרפת על ידי חבר הלאומים בשנת 1922. המנדט הצרפתי היה ידוע כקמרון הצרפתית והשטח הבריטי נוהל כשני אזורים, **צפון קמרון** ו**דרום קמרון**. צפון קמרון הורכב משני חלקים שאינם רציפים, מחולקים בנקודה בה נפגשים גבולות ניגריה וקמרון. בשנות ה-30 של המאה ה-20, רוב האוכלוסייה הלבנה כללה גרמנים, שנכלאו במחנות בריטיים החל מיוני 1940. אוכלוסיית הילידים שמנתה 400,000 איש גילו מעט עניין בהתנדבות למען הכוחות הבריטיים; רק 3,500 גברים עשו זאת.

### טריטוריית נאמנות

כאשר חבר הלאומים חדל להתקיים בשנת 1946, רוב שטחי המנדט סווגו מחדש כטריטוריות הנאמנות של האומות המאוחדות, ומעתה נוהלו באמצעות מועצת הנאמנות של האו"ם. מטרת הנאמנות הייתה להכין את האדמות לעצמאות בסופו של דבר. האו"ם אישר את הסכמי הנאמנות לקמרונים הבריטיים שיישלטו על ידי בריטניה ב-6 בדצמבר 1946.

### עצמאות

קמרון הצרפתית הפכה לעצמאית, כקמרון ב-1 בינואר 1960, וניגריה תוכננה לקבל עצמאות מאוחר יותר באותה השנה, מה שעורר שאלה מה לעשות עם השטח הבריטי. לאחר דיון כלשהו (שנמשך מאז 1959), הוסכם על משאל עם שהתקיים ב-11 בפברואר 1961. אזור הצפון של הרוב המוסלמי בחר באיחוד עם ניגריה, ואזור הדרום הצביע להצטרף לקמרון.

צפון קמרון הפכה למחוז סרדונה בצפון ניגריה ב-31 במאי 1961, ואילו דרום קמרון הפכה למערב קמרון, מדינה מכוננת ברפובליקה הפדרלית של קמרון, מאוחר יותר באותה שנה ב-1 באוקטובר 1961.

## קישורים חיצוניים

 מדיה וקבצים בנושא **קמרון הבריטית** בוויקישיתוף
## הערות שוליים
# קמאייר-קו

קמאייר-קו
Camair-Co|  |
| בואינג 767-300ER של החברה |
| בואינג 767-300ER של החברה |
|
נתונים כלליים |
|
מוטו | *L’étoile du Cameroun* (כוכב הקמרון) |
|
תקופת הפעילות |
2006–הווה (כ־20 שנה) |
|
מדינה |
קמרון  |
|
מיקום המטה | קמרון דואלה, קמרון |
|
נתוני חברת תעופה |
|

| יאט"א **QC** | ICAO **CRC** | אות קריאה **CAMAIRCO** |
| --- | --- | --- |

 |
|

|  |  |
| --- | --- |
|
בסיס פעולה מרכזי |
נמל התעופה הבינלאומי דואלה |
|
מועדון הנוסע המתמיד |
Star Awards |
|
צי מטוסים |
3 |
|
מספר יעדים |
11 |

 |
|   |
| www.camair-co.cm |
|   |

**תאגיד קמרון איירליינס** (באנגלית: **Cameroon Airlines Corporation**; ידועה כ**קמאייר-קו**) היא חברת הדגל של קמרון. החברה הוקמה ב-2006 ומפעילה טיסות ל-15 יעדים מנמל התעופה הבינלאומי דואלה. משרדי החברה נמצאים בדואלה.

## תולדות החברה

חברת קמאייר-קו הוקמה ב-11 בספטמבר 2006 בהוראת ראש ממשלת קמרון פאול בייה, תחת חברת הדגל הקודמת קמרון איירליינס שנסגרה ביוני 2008. ב-28 במרץ 2011, 5 שנים לאחר הקמתה, הפעילה החברה את טיסתה הראשונה מדואלה לפריז דרך יאונדה.
בעבר, שימש קוד היאט"א הנוכחי של החברה (QC) את חברת קורידור אייר שיצאה משירות.

## צי המטוסים

צי המטוסים של החברה נכון לינואר 2019:

| כלי טיס | בצי | בהזמנה | נוסעים | הערות |
| --- | --- | --- | --- | --- |
| C | Y | סה"כ |
| בואינג 737-700 | 2 | — | 12 | 116 | 128 |  |
| בומברדייה דאש 8-Q400 | 1 | — | — | 70 | 70 |  |
| סה"כ | 3 | — |  |

## קישורים חיצוניים

 מדיה וקבצים בנושא **קמאייר-קו** בוויקישיתוף

* אתר האינטרנט הרשמי של קמאייר-קו

## הערות שוליים
# אסימי גויטה

אסימי גויטה
Assimi Goita|  |
|
לידה |
9 בנובמבר 1983 (בן 42) במקו, מאלי  |
|
מדינה | מאלי מאלי |
|
השכלה | * Prytanée militaire de Kati
* Combined Arms Military School in Koulikoro
 |
|
השקפה דתית |
אסלאם  |
|
בת זוג | Lala Diallo  |
|

נשיא מאלי|
8 ביולי 2025 – הווה (11 חודשים ו־13 ימים) |
|
→ איברהים בובאכר קייטה בא נדאו (זמני) |

 |
|

נשיא מאלי (זמני)|
28 במאי 2021 – 8 ביולי 2025 (4 שנים וחודש) |

 |
|

נשיא מאלי (בפועל)|
24 במאי 2021 – 28 במאי 2021 (5 ימים) |

 |
|

נשיא קונפדרציית מדינות הסאהל |
6 ביולי 2024 – הווה (שנתיים) |

 |
|

יושב ראש הוועדה הלאומית להצלת העם |
24 במאי 2021 – 28 במאי 2021 (5 ימים) |

 |
|

סגן נשיא מאלי (זמני)|
25 בספטמבר 2020 – 24 במאי 2021 (7 חודשים ו־28 ימים) |
|
תחת הנשיא |
בה נדאו |
|
→ מאליק דיאו |

 |
|
שירות ביטחוני |
|
השתייכות |
הכוחות המזוינים של מאלי  |
|
דרגה |
גנרל הצבא  |
|
פעולות ומבצעים |
| * מלחמת האזרחים במאלי
* טרור אסלאמי בסאהל
* מבצע ברקאן
 |
|   |

**אסימי גויטה** (בצרפתית: **Assimi Goïta**; נולד ב-9 בנובמבר 1983) הוא איש צבא מאלי השולט במאלי החל משנת 2021. הוא מכהן כנשיא מאלי החל משנת 2025, כאשר לפני כן כיהן כסגן נשיא מאלי הזמני תחת הנשיא הזמני בא נדאו בין השנים 2020–2021, ולאחר מכן כנשיא מאלי הזמני עד לשנת 2025. בנוסף, מכהן כנשיא קונפדרציית מדינות הסאהל החל משנת 2024.

## ביוגרפיה

גויטה נולד בבמקו, ובשנת 2002 סיים את לימודיו בבית הספר הצבאי המשותף . בהמשך הוצב בפלוגת סיור 134 בגאו, ובמהלך הקריירה שלו עבר הכשרה צבאית וקורסים מתקדמים במדינות כמו גרמניה, גבון, צרפת וארצות הברית. לאחר ההפיכה הצבאית במאלי בחודש אוגוסט 2020, הוא הפך למנהיג מאלי בפועל כיושב ראש הוועדה הלאומית להצלת העם , חונטה צבאית שתפסה את השלטון מידי הנשיא לשעבר איברהים בובאכר קייטה. חודש לאחר מכן מונה לסגן נשיא מאלי הזמני, תחת הנשיא הזמני החדש בה נדאו, אליו גויטה העביר את השלטון לאחר לחץ בין-לאומי לעשות זאת.

בחודש מאי 2021, בעקבות מחלוקת בממשלה, תפס גויטה את השלטון מידי נדאו בהפיכה צבאית נוספת, ומונה כנשיא הזמני. השלטון שלו התאפיין בסמכותנות גוברת, וכן בקשרים מתוחים עם הקהילה הכלכלית של מדינות מערב אפריקה, ארצות הברית וצרפת. ממשלתו של גויטה ניתקה את קשריה הצבאים של מאלי עם צרפת, וכרתה ברית עם רוסיה ועם קבוצת וגנר.

בחודש ינואר 2024 הודיע על פרישתה של מאלי מהקהילה הכלכלית של מדינות מערב אפריקה, ועל הקמתה של קונפדרציית מדינות הסאהל יחד עם המנהיגים הצבאיים של בורקינה פאסו וניז'ר.

בשנת 2024 הוא דחה ללא הגבלת זמן את הבחירות לנשיאות מאלי, ובחודש מאי 2025 פירק את כל המפלגות הפוליטיות. ב-3 ביולי 2025 מועצת המעבר הלאומית (צר') אישרה לגויטה להישאר בתפקידו כנשיא מאלי למשך תקופה של חמש שנים, הניתנת לחידוש "כמה פעמים שצריך" וללא בחירות.

## קישורים חיצוניים

 מדיה וקבצים בנושא **אסימי גויטה** בוויקישיתוף

* אסימי גויטה, ברשת החברתית X (טוויטר)

## הערות שוליים
# קול (משחתת)

קול
USS Cole| סמל המשחתת קול |
|  |
|
תיאור כללי |
|
מספר צי |
DDG-67  |
|
על שם | Darrell S. Cole  |
|
צי |
ארצות הברית |
|
דגל הצי |  |
|
סדרה |
סדרת המשחתות ארלי ברק  |
|
ציוני דרך עיקריים |
|
מספנה |
מספנת אינגלס |
|
הוזמנה |
16 בינואר 1991 |
|
תחילת הבנייה |
28 בפברואר 1994 |
|
הושקה |
10 בפברואר 1995 |
|
תקופת הפעילות |
8 ביוני 1996 – בשירות פעיל (30 שנה) |
|
מידות |
|
הֶדְחֶק |
6,900 טון, הדחק מקסימלי: 9,000 טון |
|
אורך |
154 מטר |
|
רוחב |
20 מטר |
|
שוקע |
9.4 מטר |
|
נתונים טכניים |
|
מהירות |
30 קשר (56 קמ"ש) |
|
מספר נוסעים |
26 אדם  |
|
טווח שיוט |
4,400 מיל ימי ב-20 קשר |
|   |

המשחתת הפגועה קול נישאת על ידי אוניית מטען כבד בלו מרלין
**קול** (באנגלית: **USS Cole**) היא משחתת אמריקאית מסדרת ארלי בורק המצוידת בטילים מונחים ובמערכת אייג'ס (Aegis). היא קרויה על שמו של דרל קול, חייל מרינס שנהרג בקרב איוו ג'ימה ב-19 בפברואר 1945, במהלך מלחמת העולם השנייה. היא נבנתה במספנת אינגלס והועברה לצי האמריקאי ב-11 במרץ 1996.

קול היא אחת מ-62 משחתות מסדרת ארלי בורק, ואחת מ-21 המשחתות מהגרסה הראשונה של הסדרה (Flight I). המשחתת נושאת כמעט 100 טילים מסוגים שונים, הניתנים לשיגור מהסיפון באמצעות מערכת שיגור אנכי Mk 41. קול מצוידת במערכת רדאר AN/SPY-1 המאפשרת לה לעקוב במקביל על יותר מ-100 מטרות. היא מצוידת גם בשני תותחי פלנקס, המיועדים להגן עליה מפני טילים.

ב-12 באוקטובר 2000 הייתה המשחתת מטרה לתקיפה של פיגוע התאבדות של ארגון אל-קאעידה בנמל עדן שבתימן, שבו 17 מלחים נהרגו ו-39 נפצעו. בפיגוע פוצצו מחבלים סירת תופת ליד הספינה ובפיצוץ נוצר חור בקוטר של כ-12 מטר. קול חזרה לארצות הברית על גבי אוניית מטען כבד, MV Blue Marlin, לצורך תיקונים שנמשכו 14 חודשים, ובסיומם שבה לנמל הבית שלה בנורפוק שבווירג'יניה.

ממשלת ארצות הברית הציעה פרס של עד 5 מיליון דולר עבור מידע שיוביל למעצרם של אנשים שביצעו או סייעו בהתקפה על קול. ארגון אל-קאעידה נחשד בהתקפה על קול.

ב-4 בנובמבר 2002 נהרג אבו עלי אל-חאריתי, שנחשד כמי שארגן את המתקפה, באמצעות כלי טיס בלתי מאויש RQ-1 פרדטור.

בינואר 2019 נהרג באמצעות כלי טיס בלתי מאויש ג'מאל אל-בדוואי, שנחשד כמי שתכנן את המתקפה.

## ראו גם

* הפיגוע בבסיס חיל האוויר בגראם

## קישורים חיצוניים

 מדיה וקבצים בנושא **קול** בוויקישיתוף
*

## הערות שוליים
# ג'רי גופין

ג'רי גופין
Gerry Goffin|  |
|
לידה |
11 בפברואר 1939 ברוקלין, ארצות הברית  |
|
פטירה |
19 ביוני 2014 (בגיל 75) לוס אנג'לס, ארצות הברית  |
|
שם לידה | Gerald Goffin  |
|
מדינה |
ארצות הברית  |
|
מוקד פעילות |
ארצות הברית  |
|
השכלה | * התיכון הטכנולוגי של ברוקלין
* האקדמיה הימית של ארצות הברית
* קווינס קולג'
 |
|
תקופת פעילות |
מ-1959  |
|
סוגה |
מוזיקת פופ  |
|
שפה מועדפת |
אנגלית  |
|
חברת תקליטים | מנטיקור רקורדס, HMV, אדלפי רקורדס  |
|
בת זוג | קרול קינג (אוגוסט 1959 – 1968 (כ־8 שנים))  |
|
ילדים | Louise Goffin  |
|
פרסים והוקרה | * פרס גראמי של חבר הנאמנים (2004)
* היכל התהילה של הרוק אנד רול (1990)
 |
| **פרופיל ב-IMDb** |
|   |

**ג'רלד "ג'רי" גופין** (**Gerald "Gerry" Goffin**;‏ 11 בפברואר 1939 - 19 ביוני 2014) היה פזמונאי אמריקאי. ידוע בעיקר בשל עבודתו המשותפת עם רעייתו בשנות ה-60, קרול קינג. ב-1990 נכנסו שניהם להיכל התהילה של הרוק אנד רול. גופין כתב שישה שירים שהגיעו לראש מצעד הפזמונים, בילבורד הוט 100.

## תולדות חייו

גופין נולד למשפחה יהודית בברוקלין, ניו יורק. לאחר לימודיו בתיכון התגייס לחיל הנחתים האמריקני, אך פרש לאחר שנה ועבר ללמוד כימיה בקווינס קולג' (Queens College), שם פגש את קרול קינג.

ב-1960 קינג וגופין התחתנו והזוג החל לעבוד במסגרת קבוצת כותבי השירים בבניין בריל. להיטם המשותף הראשון, "Will You Love Me Tomorrow", בביצוע להקת ה"שירלס" (The Shirelles) הגיע למקום הראשון במצעד בילבורד הוט 100 בינואר 1961. אף שקינג וגופין נפרדו ב-1968 הם המשיכו לעבוד יחד עוד כמה שנים.

עוד משיריהם:

* Take Good Care of My Baby, בוצע לראשונה על ידי בובי וי ב-1961
* The Loco-Motion, אווה הקטנה, 1962
* Go Away Little Girl, סטיב לורנס, 1963
* Chains, בוצע על ידי הביטלס באלבומם Please Please Me ‏(1963)
* Pleasant Valley Sunday, המאנקיס
* Hi-De-Ho, דם, יזע ודמעות, 1968

בהמשך שיתף פעולה עם כותבים שונים. שיתוף הפעולה המוצלח ביותר היה עם מייקל מסר. בין שיריהם המשותפים:

* (Theme from Mahogany (Do You Know Where You're Going To שיר הנושא מהסרט "מהגוני" בביצוע דיאנה רוס; זכה במועמדות לפרס אוסקר לשיר המקורי הטוב ביותר ב-1976
* Saving All My Love for You, שירה הראשון של ויטני יוסטון; הגיע למקום הראשון במצעד, 1985

## ראו גם

* Nothing's Gonna Change My Love for You

## קישורים חיצוניים

 מדיה וקבצים בנושא **ג'רי גופין** בוויקישיתוף

* ג'רי גופין, במסד הנתונים הקולנועיים IMDb (באנגלית)
* ג'רי גופין, באתר AllMusic (באנגלית)
* ג'רי גופין, באתר MusicBrainz (באנגלית)
* ג'רי גופין, באתר Yandex.Music (ברוסית)
* ג'רי גופין, באתר Discogs (באנגלית)
* ג'רי גופין, באתר SecondHandSongs
* ג'רי גופין, באתר DNCI, הדיסקוגרפיה הלאומית של שירים איטלקיים
* דף ב"היכל התהילה של כותבי השירים" (באנגלית)
* קרול קינג וג'רי גופין באתר ההיסטוריה של הרוק (באנגלית)
* ג'רי גופין, באתר "Find a Grave" (באנגלית)